CELEX: 32010R0516
Language: el
Date: 2010-06-15 00:00:00
Title: Κανονισμός (ΕΕ) αριθ. 516/2010 της Επιτροπής, της 15ης Ιουνίου 2010 , σχετικά με τη μόνιμη έγκριση πρόσθετης ύλης στις ζωοτροφές  (Κείμενο που παρουσιάζει ενδιαφέρον για τον ΕΟΧ)

16.6.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 150/46
            
         ΚΑΝΟΝΙΣΜΌΣ (ΕΕ) αριθ. 516/2010 ΤΗΣ ΕΠΙΤΡΟΠΉΣ
   της 15ης Ιουνίου 2010
   σχετικά με τη μόνιμη έγκριση πρόσθετης ύλης στις ζωοτροφές
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (1), και ιδίως το άρθρο 3 και το άρθρο 9δ παράγραφος 1,
   τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (2), και ιδίως το άρθρο 25,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 1831/2003 προβλέπει την έγκριση πρόσθετων υλών για χρήση στη διατροφή των ζώων.
            
         
               (2)
            
            
               Το άρθρο 25 του κανονισμού (ΕΚ) αριθ. 1831/2003 θεσπίζει μεταβατικά μέτρα όσον αφορά τις αιτήσεις έγκρισης πρόσθετων υλών για χρήση στις ζωοτροφές, που υποβλήθηκαν σύμφωνα με την οδηγία 70/524/ΕΟΚ πριν από την ημερομηνία εφαρμογής του κανονισμού (ΕΚ) αριθ. 1831/2003.
            
         
               (3)
            
            
               Η αίτηση για την έγκριση της πρόσθετης ύλης που παρατίθεται στο παράρτημα του παρόντος κανονισμού υποβλήθηκε πριν από την ημερομηνία εφαρμογής του κανονισμού (ΕΚ) αριθ. 1831/2003.
            
         
               (4)
            
            
               Οι αρχικές παρατηρήσεις σχετικά με την εν λόγω αίτηση, όπως προβλέπεται στο άρθρο 4 παράγραφος 4 της οδηγίας 70/524/ΕΟΚ, διαβιβάστηκαν στην Επιτροπή πριν από την ημερομηνία εφαρμογής του κανονισμού (ΕΚ) αριθ. 1831/2003. Συνεπώς, η αίτηση αυτή πρέπει να εξακολουθήσει να αντιμετωπίζεται σύμφωνα με το άρθρο 4 της οδηγίας 70/524/ΕΟΚ.
            
         
               (5)
            
            
               Η χρήση του ενζυμικού παρασκευάσματος ενδο-1,3(4)-β-γλυκανάσης που παράγεται από το Aspergillus aculeatus (CBS 589.94), ενδο-1,4-β-γλυκανάσης που παράγεται από το Trichoderma longibrachiatum (CBS 592.94), α-αμυλάσης που παράγεται από το Bacillus amyloliquefaciens (DSM 9553) και ενδο-1,4-β-ξυλανάσης που παράγεται από το Trichoderma viride (NIBH FERM BP 4842) επετράπη προσωρινά για τις όρνιθες ωοπαραγωγής με τον κανονισμό (ΕΚ) αριθ. 1458/2005 της Επιτροπής (3). Εγκρίθηκε χωρίς χρονικό περιορισμό για τα κοτόπουλα πάχυνσης με τον κανονισμό (ΕΚ) αριθ. 358/2005 της Επιτροπής (4) και για τις γαλοπούλες πάχυνσης με τον κανονισμό (ΕΚ) αριθ. 1284/2006 της Επιτροπής (5).
            
         
               (6)
            
            
               Έχουν υποβληθεί νέα στοιχεία προς υποστήριξη της αίτησης για την έγκριση χρήσης του εν λόγω ενζυμικού παρασκευάσματος χωρίς χρονικό περιορισμό στις όρνιθες ωοπαραγωγής.
            
         
               (7)
            
            
               Από την αξιολόγηση διαπιστώνεται ότι πληρούνται οι όροι που καθορίζονται στο άρθρο 3α της οδηγίας 70/524/ΕΟΚ για την έγκριση αυτού του είδους. Συνεπώς, η χρήση του εν λόγω ενζυμικού παρασκευάσματος, όπως προσδιορίζεται στο παράρτημα του παρόντος κανονισμού, πρέπει να εγκριθεί χωρίς χρονικό περιορισμό.
            
         
               (8)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παρασκεύασμα που ανήκει στην ομάδα «Ένζυμα», όπως προσδιορίζεται στο παράρτημα, εγκρίνεται χωρίς χρονικό περιορισμό για χρήση ως πρόσθετη ύλη στη διατροφή των ζώων υπό τους όρους που καθορίζονται στο ίδιο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 15 Ιουνίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 270 της 14.12.1970, σ. 1.
   
      (2)  ΕΕ L 268 της 18.10.2003, σ. 29.
   
      (3)  ΕΕ L 233 της 9.9.2005, σ. 3.
   
      (4)  ΕΕ L 57 της 3.3.2005, σ. 3.
   
      (5)  ΕΕ L 235 της 30.8.2006, σ. 3.
   
      ΠΑΡΑΡΤΗΜΑ
      
                  Αριθ. ΕΚ
               
               
                  Πρόσθετη ύλη
               
               
                  Χημικός τύπος, περιγραφή
               
               
                  Είδος ή κατηγορία ζώου
               
               
                  Μέγιστη ηλικία
               
               
                  Ελάχιστη περιεκτικότητα
               
               
                  Μέγιστη περιεκτικότητα
               
               
                  Άλλες διατάξεις
               
               
                  Λήξη της περιόδου έγκρισης
               
            
                  Μονάδες δραστικότητας/kg πλήρους ζωοτροφής
               
            
                  
                     Ένζυμα
                  
               
            
                  E 1621
               
               
                  Ενδο-1,3(4)-β-γλυκανάση
                  EC 3.2.1.6
                  Ενδο-1,4-β-γλυκανάση
                  EC 3.2.1.4
                  α-αμυλάση
                  EC 3.2.1.1
                  Ενδο-1,4-β-ξυλανάση
                  EC 3.2.1.8
               
               
                  Παρασκεύασμα:
                  
                               
                           
                           
                              ενδο-1,3(4)-β-γλυκανάσης που παράγεται από το Aspergillus aculeatus
                              
                              (CBS 589.94),
                           
                        
                               
                           
                           
                              ενδο-1,4-β-γλυκανάσης που παράγεται από το Trichoderma longibrachiatum
                              
                              (CBS 592.94),
                           
                        
                               
                           
                           
                              α-αμυλάσης που παράγεται από το Bacillus amyloliquefaciens
                              
                              (DSM 9553) και
                           
                        
                               
                           
                           
                              ενδο-1,4-β-ξυλανάσης που παράγεται από το Trichoderma viride
                              
                              (NIBH FERM BP4842)
                              με ελάχιστη δραστικότητα:
                              
                                           
                                       
                                       
                                          ενδο-1,3(4)-β-γλυκανάση: 10 000 U (1)/g
                                       
                                    
                                           
                                       
                                       
                                          ενδο-1,4-β-γλυκανάση: 120 000 U (2)/g
                                       
                                    
                                           
                                       
                                       
                                          α-αμυλάση: 400 U (3)/g
                                       
                                    
                                           
                                       
                                       
                                          ενδο-1,4-β-ξυλανάση: 210 000 U (4)/g.
                                       
                                    
                        
               
                  Όρνιθες ωοπαραγωγής
               
               
                  —
               
               
                  ενδο-1,3(4)-β-γλυκανάση:
                  500 U
               
               
                   
               
               
                  
                              1.
                           
                           
                              Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.
                           
                        
                              2.
                           
                           
                              Συνιστώμενη δόση ανά kg πλήρους ζωοτροφής:
                              
                                           
                                       
                                       
                                          ενδο-1,3(4)-β-γλυκανάση: 500-1 500 U
                                       
                                    
                                           
                                       
                                       
                                          Ενδο-1,4-β-γλυκανάση: 6 000-18 000 U
                                       
                                    
                                           
                                       
                                       
                                          α-αμυλάση: 20-60 U
                                       
                                    
                                           
                                       
                                       
                                          Ενδο-1,4-β-ξυλανάση: 10 500-31 500 U
                                       
                                    
                        
                              3.
                           
                           
                              Για χρήση σε σύνθετες ζωοτροφές πλούσιες σε μη αμυλούχους πολυσακχαρίτες (κυρίως β-γλυκάνες και αραβινοξυλάνες), π.χ. που περιέχουν 30-50 % σίτο.
                           
                        
               
                  Χωρίς χρονικό περιορισμό.
               
            
                  ενδο-1,4-β-γλυκανάση:
                  6 000 U
               
            
                  α-αμυλάση:
                  20 U
               
            
                  ενδο-1,4-β-ξυλανάση:
                  10 500 U
               
            
         (1)  1 U είναι η ποσότητα ενζύμου που ελευθερώνει 0,0056 μικρογραμμομόρια αναγωγικών σακχάρων (ισοδυνάμων γλυκόζης) από β-γλυκάνη κριθής ανά λεπτό σε pH 7,5 και σε θερμοκρασία 30 °C.
      
         (2)  1 U είναι η ποσότητα ενζύμου που ελευθερώνει 0,0056 μικρογραμμομόρια αναγωγικών σακχάρων (ισοδυνάμων γλυκόζης) από καρβοξυμεθυλο-κυτταρίνη ανά λεπτό σε pH 4,8 και σε θερμοκρασία 50 °C.
      
         (3)  1 U είναι η ποσότητα ενζύμου που υδρολύει 1 μικρογραμμομόριο γλυκοζιτικών δεσμών μη υδατοδιαλυτού αμυλούχου πολυμερούς με σταυροδεσμούς ανά λεπτό υπό pH 7,5 και σε θερμοκρασία 37 °C.
      
         (4)  1 U είναι η ποσότητα ενζύμου που ελευθερώνει 0,0067 μικρογραμμομόρια αναγωγικών σακχάρων (ισοδυνάμων ξυλόζης) από ξυλάνη σημύδας ανά λεπτό υπό pH 5,3 και σε θερμοκρασία 50 °C.